|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government*** *Zyra e Kryeministrit/Ured Premiera/Office of Prime Minister* |
| Zyra për Çështje te Komuniteteve/Kancelarija za pitanja zajednica/Office for Community Affairs |

**Thirrje publike për shprehje të interesit për të qenë pjesë e komisionit vlerësues për vlerësimin e projekt propozimeve të OJQ-ve për ngritjen e nivelit të punësimit të pjesëtarëve të komuniteteve jo-shumicë, Mediave që kontribuojnë në Mbrojtjen dhe Promovimin e të Drejtave dhe Interesave të Komuniteteve jo-shumicë në Kosovë si dhe OJQ-ve që kontribuojnë në Aktivitetet Kulturore të cilat promovojnë kulturën, traditën, gjuhën, trashëgiminë kulturore dhe identitetin e pjesëtarëve të komuniteteve, duke përfshirë shënimin e ditëve të veçanta të komuniteteve që jetojnë në Kosovë**

Bazuar në Thirrjen e datës **31.05.2023** të publikuar nga Zyra për Çështje të Komuniteteve/ Zyra e Kryeministrit për mbështetje financiare për projekte/programe të *OJQ-ve për ngritjen e nivelit të punësimit të pjesëtarëve të komuniteteve jo-shumicë, Mediave që kontribuojnë në Mbrojtjen dhe Promovimin e të Drejtave dhe Interesave të Komuniteteve jo-shumicë në Kosovë si dhe OJQ-ve që kontribuojnë në Aktivitetet Kulturore të cilat promovojnë kulturën, traditën, gjuhën, trashëgiminë kulturore dhe identitetin e pjesëtarëve të komuniteteve, duke përfshirë shënimin e ditëve të veçanta të komuniteteve që jetojnë në Kosovë*, ftojmë përfaqësuesit e organizatave jo qeveritare/shoqërisë civile dhe ekspertët, të aplikojnë për të marrë pjesë në komisionin e vlerësimit, në cilësinë e ekspertëve të jashtëm.

Rregullorja MF-nr. 04/2017 për kriteret, standardet dhe procedurat për financimin publik të organizatave joqeveritare, në nenin 8 paragrafi 3.2, përcakton që pjesë e secilit komision vlerësues për vlerësimin e projekt propozimeve të pranuara në thirrjet publike duhet të jenë *dy përfaqësues nga grupi i ekspertëve të jashtëm, përfshirë përfaqësuesit e organizatave joqeveritare.*

Për këtë qëllim, Zyra për Çështje të Komuniteteve fton të gjithë kandidatët e interesuar të aplikojnë për të qenë pjesë e komisionit vlerësues si ekspertë të jashtëm për të vlerësuar projekt propozimet e paraqitura nga OJQ-të/Mediat përmes thirrjes publike.

Vlerësimi i aplikacioneve të OJQ-ve dhe Mediave planifikohet të bëhet në dhjetë takime të cilat do të mbahen nga data 22.06.2023 deri me datë 05.07.2023.

**Të drejtën për të aplikuar kanë:**

* Punonjësit në organizata joqeveritare që veprojnë në Republikën e Kosovës;
* Ekspertë të pavarur me të paktën 5 vjet përvojë pune në hartimin dhe menaxhimin e projekteve, ose fusha të ngjashme.

**Aplikantët duhet të plotësojnë kërkesat e mëposhtme:**

* Duhet të kenë të paktën nivelin e studimeve themelore universitare - Bachelor;
* Duhet të kenë së paku 5 vjet përvojë pune në përgatitjen dhe/ose zbatimin e projekteve të financuara nga burimet publike;
* Përvojë në projekte të OJQ-ve
* Përvojë në vlerësimin e kërkesave të paraqitura në thirrjet për mbështetje financiare nga burimet publike;
* Të njohë bazën ligjore në fuqi dhe dokumentet strategjike dhe politikat prioritare në fushën e thirrjes publike;
* Të njohë dokumentet tjera relevante në fushën në të cilën është hapur thirrja publike;
* Të njohë së paku njërën nga gjuhët zyrtare;
* Nuk duhet të jenë të emëruar politik, nëpunës civilë ose në pozita të ngjashme në administratën publike.

**Aplikantët duhet të paraqesin dokumentet e mëposhtme:**

* Letër motivimi;
* CV e azhurnuar;
* Provat e arsimimit dhe të përvojës së punës;
* Punonjësit e OJQ-ve duhet të paraqesin një letër nominimi nga udhëheqësi i OJQ-së në të cilën është i punësuar aplikanti.

***I tërë dokumentacioni i nevojshëm duhet të dërgohet vetëm përmes adresës elektronike (e-mail) të Zyrës për Çështje të Komuniteteve të Zyrës së Kryeministrit (zck-kpz-grants@rks-gov.net).***

Zyra për Çështje të Komuniteteve / Zyra e Kryeministrit inkurajon fuqimisht anëtarët e komuniteteve jo-shumicë që të aplikojnë në këtë thirrje.

Për informacion shtesë mund të njoftoheni me telefon: 038 200 14 640.

Vetëm kandidatët nga lista e shkurtër do të kontaktohen.

***Afati i aplikimit është i hapur 5 ditë pune nga data e publikimit, nga 31.05.2023 deri në 07.06.2023.***

***Aplikacionet që vijnë pas afatit dhe aplikacionet jo të plota do të refuzohen.***